
Referat de aprobare
privind aprobarea dării în folosință gratuită, pe o perioadă de 30 de ani, a cimitirului Schela, situat în Municipiul Drobeta Turnu Severin, strada Vodița, nr. 15, Parohiei Schela Nouă


Având în vedere :
· [bookmark: _Hlk129080139][bookmark: _Hlk129080647]adresa nr. 15719/22.04.2024 formulată de către preot paroh Robert - Andrei Zidaru        - Parohia Schela Nouă;
· certificatul de Înregistrare Fiscală seria A nr. 1042847 al Parohiei Schela Nouă;
· dispozițiile art. 8 alin. 1 din Legea nr. 489/2006 privind libertatea religioasă și regimul general al cultelor conform cărora: ”Cultele recunoscute sunt persoane juridice de utilitate publică. Ele se organizează şi funcţionează în baza prevederilor constituţionale şi ale prezentei legi, în mod autonom, potrivit propriilor statute sau coduri canonice”;
· [bookmark: _Hlk129600313]dispozițiile art. 874 alin. 1 din Legea nr. 287/2009 privind codul Civil conform cărora: ”dreptul de folosință asupra bunurilor proprietate publică se acordă cu titlu gratuit pe termen limitat în favoarea instituțiilor de utilitate publică”;
· dispozițiile Cap. II, art. 41, alin. 1 din Statutul pentru Organizarea și Funcționarea Bisericii Ortodoxe Române din 10.02.2020, conform cărora: ”Patriarhia Română, mitropolia, arhiepiscopia, episcopia, vicariatul, protopopiatul (protoeria), mânăstirea și parohia sunt persoane juridice de drept privat și utilitate publică, cu drepturile și obligațiile prevăzute de prezentul statut”;
· [bookmark: _Hlk129600338]dispozițiile art. 349 din OUG 57/2019 privind Codul administrativ, conform cărora: ”Hotărârea Guvernului sau a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, prin care se aprobă darea în folosinţă gratuită va cuprinde următoarele: a) datele de identificare a bunului şi valoarea de inventar a acestuia; b) în cazul bunurilor cu regim special, indicarea reglementărilor legale specifice privind paza şi protecţia; c) destinaţia bunului; d) durata pentru care se acordă folosinţa gratuită; e) termenul la care se va realiza predarea-primirea materială a bunului; f) obligaţiile instituţiei de utilitate publică beneficiară; g) entitatea care suportă cheltuielile de întreţinere a bunului, potrivit destinaţiei sale; h) modalităţi de angajare a răspunderii şi sancţiuni.”;
· avizele comisiilor de specialitate ale Consiliului Local al Municipiului Drobeta Turnu Severin;
	
În considerarea elementelor prezentate, propun ca în sedința Consiliului Local al Municipiului Drobeta Turnu Severin, să se supună spre dezbatere și adoptare proiectul de hotărâre privind darea în folosință gratuită, pe o perioadă de 30 de ani, a cimitirului Schela, situat în Drobeta Turnu Severin, strada Vodița, nr. 15, Parohiei Schela Nouă.

INIȚIATOR,
VICEPRIMAR
DANIEL OLIMPIU CÎRJAN

